als_Latn dik_Latn sag_Latn
Vite më parë ishte shumë e rëndësishme të instaloje një linjë private telefoni në dhomën e gjumit, kështu nënat dhe baballarët u besonin fëmijëve të tyre në bisedat që bënin.
Nëse fëmija fliste shumë në telefon kjo gjë pasqyrohej në faturat e telefonit dhe në këtë mënyrë bisedave private u vinte fundi. Ndërsa sot interneti është rruga e cila kalon nga fëmijëria në adoleshencë. Adresat e veçanta të cilat janë si një udhëzues për familjet tregojnë se interneti mund të përdoret si një mjet social i cili mundëson komunikimin mes fëmijëve të moshave 12-14 vjeç.
Kufizoni kohen e internetit te femijes suaj
Sipas lajmit të publikuar në adresën Ehow.com jepen disa këshilla për të rregulluar mënyrën e përdorimit të internetit nga familja juaj:
1. Shtoni kontrollet e fshehta: duke përdorur kontrollin e fshehtë mund të shihni dhe kontrolloni se cilat adresa frekuenton më shumë fëmija juaj , a janë apo jo të përshtatshme për moshën e tij . Në projektet e Internet Explorer dhe Moxilla nën përzgjedhjen tools mund të formoni controllet e fshehta. Nëse këtu përzgjidhet zgjedhja “High” ( e lartë) kompjuteri do të filtrojë adresat e papërshtatshme.
2. Krijoni një llogari të e-mailit: në internet fëmija juaj duhet të ketë një adresë personale. Krijoni një llogari e-maili bashkë me fëmijën tuaj dhe këtë transferojeni në llogarinë tuaj. Në këtë mënyrë do të mund të kontrolloni e-mailin.
3. Vendosni kufij: një përdorues interneti harxhon mesatarisht tre orë në të për t’u zbavitur. Mos lejoni që fëmija juaj të rrijë më tepër se një orë në internet. Madje këtë kohë mund ta ndani në pjesë 20 minutëshe.
4. Kufizoni shkëmbimin e fotografive me familjen dhe shokët: lejojeni fëmijën të hyjë në adresat sociale ku bëhet shkëmbimi i fotografive por kufizojeni atë përsa i përket fotografive që do të shkëmbejë. Sigurohuni që fotografitë e familjes dhe shoqërisë t’i shohë me anë të një kodi. Mos lejoni asnjëherë që të dërgojë fotografi në të cilat të shkruhet adresa, numri i shkollës apo sinjale tjera treguese të vendit ku banon.
5. Bëni dedektivin por mos fusni hundët në gjëra që nuk ju përkasin: bëhuni pjesë e rrjetit social të fëmijës suaj por mos e tregoni identitetin. Mos bëni përpjekje të ndikoni mbi të. Mësoni se çfarë ndan apo shkëmben fëmija me shokët e tij.
6. Bëhuni udhëzues: komunikoni me fëmijën me anë të postës elektronike dhe jo me anë të rrjetit social. Ai do të jetë i përgatitur për të filtruar informacionin i cili ka lidhje me hobit e fëmijës si muzika, video, artikuj apo fotografi. Dhe në këtë moshë do ta përdorë internetin si një mjet social.
7. Të njihni shenjat e alarmit: merrni informacion të saktë rreth shokëve të fëmijës suaj. Pyeteni fëmijën për familjet e tyre, të kaluarën, hobit dhe detaje të tjera. Tregohuni të vëmendshëm përsa i përket shokëve të rinj që mund të gjejë nga interneti. Përpiquni të merrni vesh nëse ndan me to informacione të lidhura me identitetin e tij.
8. Lëshojini pak kufijtë: kur të siguroheni që fëmija juaj e përdor internetin në mënyrën e duhur atëherë jepini pak liri. Gjatë fundjavës lëshojini pak kufijtë e vendosur dhe shpërblejeni kur të përfundojë detyrat. (GazetaStart / Lezha.eu)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn